
ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ

Πέμπτη  19/11/2026

………………………………………………………….

20:00  |   Στον Καθρέφτη της Ιστορίας   Α΄ΤΗΛΕΟΠΤΙΚΗ ΜΕΤΑΔΟΣΗ

Έτος παραγωγής: 2026
Ωριαία εκπομπή παραγωγής ΕΡΤ3 2026.

Τηλεοπτική εκπομπή με προσκεκλημένους επιφανή πρόσωπα του δημόσιου βίου, εξέχουσες προσωπικότητες της Επιστήμης, της Παιδείας, της Πολιτικής, της Οικονομίας, των Γραμμάτων και των Τεχνών από την Ελλάδα και τον κόσμο, οι οποίοι με αφορμή ένα πρόσωπο ή ένα γεγονός από το παρελθόν συζητούν για το χθες και το σήμερα. Συγκεκριμένα, στην εν λόγῳ εκπομπή η βασική επιδίωξη είναι να βρεθεί η εκλεκτική συγγένεια ανάμεσα σε εποχές και στο σήμερα. Επίσης, να αναδειχθεί η σχέση ανάμεσα σε ιστορικά πρόσωπα, τα οποία δεν είναι πλέον εν ζωή και σε προσωπικότητες του δημόσιου βίου, οι οποίες σχετίζονται συμβολικά ή κυριολεκτικά με τα πρόσωπα της Ιστορίας, είτε είναι ειδήμονες και μελετητές του έργου τους.


Κωνσταντίνος Παπαρρηγόπουλος 
Η προσωπικότητα και η εθνική παρακαταθήκη του επιφανούς ιστορικού Κωνσταντίνου Παπαρρηγοπούλου προβάλλονται «Στον καθρέφτη της Ιστορίας» με την Βίκυ Φλέσσα σε αυτό το επεισόδιο.
Η δημοσιογράφος συνομιλεί με τον Καθηγητή Νεώτερης και Σύγχρονης Ιστορίας, Πρόεδρο του Τμήματος Ιστορίας, Αρχαιολογίας και Διαχείρισης Πολιτισμικών Αγαθών της Σχολής Ανθρωπιστικών Επιστημών και Πολιτισμικών Σπουδών του Πανεπιστημίου Πελοποννήσου και Διευθυντή του Εργαστηρίου Νεώτερης και Σύγχρονης Ιστορίας κ. Θανάση Χρήστου και την Ομ.Καθηγήτρια Θεωρίας της Οργάνωσης και Διοίκησης στο Πάντειο Πανεπιστήμιο κυρία Ιωάννα Τσιβάκου για την προσφορά του «πατέρα» της Ελληνικής Ιστοριογραφίας, ο οποίος εκλήθη από την Ιστορία να υπερασπισθεί το έθνος των Ελλήνων έναντι των ανθελληνικών απόψεων του Φαλμεράυερ κατά τον 19ο αιώνα και μόλις η Ελλάδα είχε κατακτήσει την ανεξαρτησία της με το Πρωτόκολλο του Λονδίνου το 1930.


Παρουσίαση – Αρχισυνταξία - Δημοσιογραφική Επιμέλεια: Βίκυ Φλέσσα
Σκηνοθεσία: Κώστας Κουράκος
Διεύθυνση Φωτογραφίας: Λευτέρης Ελευθεριάδης
Μοντάζ: Αθηνά Κατσικα
Διεύθυνση Παραγωγής: Μαρία Τασιοπούλου
………………………………………………………………..
-ΑΝΤΙΚΑΤΑΣΤΑΣΗ ΕΠΕΙΣΟΔΙΟΥ

